Ahmedus Tejan Kabbah
Ahmedus Tejan Kabbah (Pendembu in oppido natus die 16 Februarii 1932; mortuus die 13 Martii 2014 in Urbe Libera) fuit causidicus et politicus Montis Leonini.

Patre e stirpe Guineënsi gentis Mandingo orto, matre e populo Mande, Ahmedus Tejan Kabbah in religione Islamica in Urbe Libera educatus est, ubi nihilominus scholam Catholicam Sancti Eduardi frequentabat. Alumnus est collegii technologiae alimentariae commerciique Cardiffensis et collegii universitatis Aberystwythensis in Cambria. Praeses Montis Leonini bis meruit, solus usque hodie Mussulmanorum, a die 29 Martii 1996 ad 25 Maii 1997, iterum a die 10 Martii 1998 usque ad 17 Septembris 2007.

Nexus externi 
 "Bio Data of The President of Sierra Leone" olim apud situm praesidatus divulgata

Nati 1932
Mortui 2014
Politici Montis Leonini
Duces civitatum
Causidici
Alumni collegiorum et Universitatis Metropolitanae Cardiffensis
Alumni Universitatis Aberystwythensis